hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նիկոլ Փաշինյանը կա՛մ այն ժամանակ էր ստում, կա՛մ հիմա
Նիկոլ Փաշինյանը «Հայկական ժամանակի» գլխավոր խմբագիրն էր, իր խմբագիր եղած տարիներին իր թերթում հետաքննական հոդվածաշար հրապարակվեց «Անմեղ մարդը մահվան է դատապարտվել» վերնագրով, մինչեւ հիմա այդ անմեղ մարդը այստեղ է, նստած է:  Իմ մասին է խոսքը: Ստացվում է՝ Նիկոլ Փաշինյանը կա՛մ այն ժամանակ էր ստում, կա՛մ հիմա»,- ասում է Forrights.am-ի զրուցակիցը եւ ընդգծում՝ «Նիկոլ Փաշինյանը պետք է բարոյականություն ունենար եւ լռեր»:
Ցմահ դատապարտյալն ասում է, որ  2018 թվականի հեղափոխությունից հետո դիմել է, որ իր գործը վերաբացեն, բայց, ինչպես նա է վստահեցնում՝ մերժել են, ասելով՝  երեւան եկած նոր հանգամանքներ չկան:
«Հեղափոխությունից հետո հույսեր արթնացան, բայց որքան շուտ արթնացավ, այդքան շուտ էլ մարեց: Տեսանք, որ գործ չեն անում, առաջընթաց չկա, ամեն ինչ բարդում են դատավորների վրա: Դուրս է գալիս՝ սաղ մեղավոր են, բացի կառավարությունից: Ոչ մի արմատական փոփոխություն չեղավ: Հեղափոխության առաջին տարում արդեն այդ հույսերը մեռան: Ինձ ասում են, որ քո գործով նոր հանգամանքներ չկան, բայց թող մի հատ հին հանգամանքներին գնահատական տան»,- նշեց նա:
Նիկոլ Փաշինյանը 2010-ին 2008 թվականի մարտյան դեպքերից հետո դատապարտվել էր 7 տարվա ազատազրկման, սակայն բանտում շուրջ երկու տարի անցկացնելուց հետո Սերժ Սարգսյանի համաներմամբ ազատ էր արձակվել: Նա մշտապես պնդել է, որ քաղբանտարկյալ է եղել, նախորդ իշխանություններն անօրինական են իրեն ազատազրկել: Այժմ տարօրինակ է, որ ինքը՝ Փաշինյանը, լինելով դատաիրավական համակարգի «զոհ», պնդում է՝ «անմեղ մարդիկ չկան բանտում»:
«Ի՞նչ պետք է զգամ Փաշինյանի այդ խոսքերը լսելուց հետո: Նիկոլ Փաշինյանը դառնում է ինձ անօրինական դատողներից, իմ գլխին սարքողներից մեկը»,- եզրափակում է ցմահ դատապարտյալը:
Նիկոլ Փաշինյանն իշխանափոխությունից առ այսօր բոլոր հնարավորություններն օգտագործելով հայտարարում է՝ դատական համակարգն անկախ չէ, գտնվում է Սերժ Սարգսյանի, Ռոբերտ Քոչարյանի եւ նախկին իշխանության այլ ներկայացուցիչներից կախվածության մեջ: Ըստ վարչապետի՝ պետք է անհապաղ փոխել դատական համակարգը: Նիկոլ Փաշինյանը դատարաններին չվստահելու ֆոնին անում է հայտարարություն, որ բանտերում անմեղ մարդիկ չկան: Նիկոլ Փաշինյանի միմյանց հակասող այս երկու հայտարարությունները, մեղմ ասած, տարակուսանք են առաջացնում: Հարց է առաջանում՝ ինչու է ցանկանում  բարեփոխել մի համակարգ, որի գործունեության արդյունքում, ըստ իրեն, որեւէ անմեղ մարդ չի հայտնվել ճաղերի հետեւում:
Հելսինկյան կոմիտեի փաստաբան Ռոբերտ Ռեւազյանը  Forrights.am-ի հետ զրույցում այս առնչությամբ ասաց. «Շատ դիպուկ հարցադրում եք անում: Եթե վարչապետը հայտարարում է, որ խնդիր ունենք դատական համակարգի հետ եւ մյուս կողմից էլ ասում է, որ ոչ մի սխալ չկա, ուրեմն ոչ մի խնդիր չունենք այս համակարգի հետ: Փաշինյանը սովորություն է դարձրել հայտարարի մի բան, անի մեկ այլ բան»:
Ռոբերտ Ռեւազյանը Փաշինյանի նմանօրինակ պնդումները որակում է պոպուլիստական հայտարարություն, որը վարչապետն արել է առանց մասնագիտական կարծիքները հաշվի առնելու:
«Մեր բանտերում կան 2000-ականներից ազատազրկված անձիք, աշխարհում դեռ որեւէ երկիր, որքան էլ իր դատական համակարգը զարգացած լինի, երաշխավորված չէ դատական սխալներից: Ես հեռու եմ այն մտքից, որ մեր իրավապահ համակարգը այն բարձրագույն աստիճանի վրա է կանգնած, որը ոչ մի սխալ թույլ չի տվել: Մենք դրանից շատ հեռու ենք կանգնած»,- ասում է փաստաբանը:
Ուշագրավ է՝ Նիկոլ Փաշինյանն այս հայտարությունն անելիս հաշվի չի առել այն հանգմանքը, որ, օրինակ, ցմահ դատապարտյալներից որոշ գործեր ուղարկվել են Մարդու իրավունքերի եվրոպական դատարան: Ռոբերտ Ռեւազյաը հարցադրում է անում՝ ինչ է հայտարարելու Նիկոլ Փաշինյանը, եթե ՄԻԵԴ-ը որոշի, որ նրանք անօրինական են ազատազրկված:
«Նիկոլ Փաշինյանը եթե ասում է, որ չունենք ոչ մի դատական սխալ, ապա նշանակում է՝ իր դեմ հարուցված քրգործն էլ է ճիշտ եղել, մնացած քաղաքական գործերն էլ: Ինձ հետաքրքիր է՝ եթե Եվրոպական դատարանից դատական ակտերը գան եւ այսօրվա որոշ գործեր սկսեն վերանայել, վարչապետն ինչ պատասխան է տալու դրան: Սա կալանավորված անձանց համար ուղղակի անմեղության կանխավարկածի խախտում էր վարչապետի կողմից»,- ասաց նա:
Նախորդ նյութը«Հենց շարժվում էինք` կրակում էին: Եթե ընկերոջդ վիրավորում էին, գնում էիր օգնեիր, քեզ էին կրակում»
Հաջորդ նյութըՆրանք դժոխքով անցան, հավաքելով այն, ինչ մնացել էր իրենց երեխաներից. Հադրութի սև եռանկյունին
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.